ละครเกาหลีใต้ จูงใจชาวเกาหลีเหนือให้หนีออกนอกประเทศ
ปัจจุบัน ภาพยนตร์และละครจากเกาหลีใต้กำลังได้รับความนิยม อย่างสูงทั่วเอเชีย และมีชาวเกาหลีเหนือบางคนที่ยินดีหลบหนี ออกจากบ้านเกิดเมืองนอ
คุณ Byun Nan Hee หญิงสาวชาวเกาหลีเหนือวัย28 ปีที่ลี้ภัยมาอาศัยอยู่ ในกรุงโซลตั้งแต่เมื่อ 6 ปีที่แล้ว เล่าให้ฟังว่าในประเทศของเธอนั้น โทรทัศน์ทุกช่อง จะมีหน้าที่เพียงอย่างเดียว คือสรรเสริญรัฐบาลและผู้นำเกาหลีเหนือแทบทุกรายการต่างมีเนื้อหาเกี่ยวกับประธานาธิบดีคิม จอง อิล หรือคิม อิล ซุงเท่านั้น ในขณะที่ละครก็จะมีแต่เรื่องราวเกี่ยวกับชาวนาและคนงานเหมืองแร่ไม่มีอะไรที่เกี่ยว กับชีวิตและความสัมพันธ์ของผู้คนปกติเลย คุณ Byun บอกว่ารัฐบาลเกาหลีเหนือใช้สื่อต่างๆ เป็นเครื่องมือล้างสมองประชาชนด้วยการสร้างภาพว่าโลกภายนอกนั้นมีแต่ความแร้นแค้นยากจนกว่าที่คนเกาหลีเหนือประสบอยู่ แต่ตัวเธอเริ่มตาสว่าง หลังจากมีโอกาสเดินทางข้ามชายแดนไปยังประเทศจีนเมื่อ11 ปีที่แล้ว เพื่อหา อาหารและยารักษาโรค และนั่นเป็นครั้งแรกที่เธอได้ดูรายการโทรทัศน์จากเกาหลีใต้ซึ่งเธอแทบไม่เชื่อสายตาตัวเอง เธอเล่าว่าในละครคนเกาหลีใต้ต่างแต่งตัวสวย อยู่บ้านหลังใหญ่ๆ หลังจาก วันนั้นเธอก็ตั้งใจว่าจะหลบหนีไปอยู่เกาหลีใต้ให้ได้ และด้วยความช่วยเหลือ จากองค์กรด้านสิทธิมนุษยชนสุดท้ายเธอจึงได้ย้ายมาอยู่ที่กรุงโซลสมใจ ในเกาหลีเหนือนั้นทั้งเครื่องรับวิทยุและโทรทัศน์จะถูกตั้งโปรแกรมไว้ให้รับ ได้แต่รายการของรัฐบาลเท่านั้นแต่ในตลาดมืดยังมีม้วนวีดีโอและแผ่นดีวีดีจาก ต่างประเทศ โดยเฉพาะจากเกาหลีใต้จำหน่ายอยู่คุณ Park Sang Hak ผู้ลี้ภัยชาวเกาหลีเหนือซึ่งปัจจุบันเป็นประธานกลุ่มให้คำปรึกษาNK Gulag ในกรุงโซล ประเมินไว้ว่า มีคนเกาหลีเหนือราว 1% ที่เคยชมรายการโทรทัศน์ ของเกาหลีใต้และตัวเขาก็เป็นหนึ่งในนั้น คุณ Park บอกว่าคนเกาหลีเหนือที่ลักลอบดูรายการจากต่างประเทศนั้นมีความเสี่ยงไม่่น้อย เพราะหากเจ้าหน้าที่จับได้ จะถูกตั้งข้อหาเป็นพวกแข็งข้อ ทางการเมืองและจะต้องโทษจำคุก คุณ Brian Myers ผู้เชี่ยวชาญด้านเกาหลีเหนือศึกษาที่มหาวิทยาลัยDongseo ในเกาหลีใต้ ระบุว่ารัฐบาลกรุงเปียงยางพยายามอย่างยิ่งที่จะกำจัดอิทธิพล จากต่างชาติเพื่อไม่ให้ประชาชนรับรู้ว่าโลกภายนอกเป็นอย่างไร และเพื่อให้ทุกคน เชื่อว่าชีวิตในเกาหลีเหนือนั้นมีความสุขสมบูรณ์ที่สุดพร้อมกับวาดภาพคนเกาหลีใต้ ว่าเป็นพวกวัตถุนิยมและถูกจูงจมูกโดยคนอเมริกันนอกจากนี้ คุณ Brian ยังบอกอีกว่า รัฐบาลเกาหลีเหนือพยายามชักชวนให้ประชาชนเชื่อว่าคนเกาหลีใต้ต่างใฝ่ฝันจะได้ร่วมอยู่ภายใต้การปกครองของประธานาธิบดีคิม จอง อิล เช่นกันอย่างไรก็ตาม ผู้เชี่ยวชาญผู้นี้เชื่อว่า กระแสภาพยนตร์และละครเกาหลีใต้จะช่วย ให้คนเกาหลีเหนือตาสว่างมากขึ้น คุณ Brian Myers บอกว่าเมื่อชาวเกาหลีเหนือเริ่มรับรู้จากสื่อต่างๆ กันมากขึ้น ว่าคนเกาหลีใต้ไม่ได้ไยดีกับเกาหลีเหนือมากนักเมื่อนั้นระบอบการปกครองของ เกาหลีเหนือจะประสบปัญหาครั้งใหญ่ ถึงอย่างไรก็ตามเวลานี้ในเกาหลีเหนือ การจะหาชมละครจากเกาหลีใต้ นั้นยากยิ่งขึ้นกว่าเดิมมากนะคะเนื่องจากจีนพยายามเพิ่มความเข้มงวดกวดขัน ตามชายแดนเกาหลีเหนือเพื่อป้องกันไม่ให้ข่าวสารจากภายนอกเล็ดลอดเข้าไปใน ประเทศคอมมิวนิสต์แห่งนี้ตลอดจนป้องกันไม่ให้ชาวเกาหลีเหนือหลบหนีออกนอก ประเทศไปยังโลกเสรีดังที่เคยเกิดขึ้นมาแล้วด้วย